b'\n_START_ARTICLE_\nTygerberg\n_START_PARAGRAPH_\nTygerberg er en av de nord\xc3\xb8stlige forstedene til Cape Town i S\xc3\xb8r-Afrika. Det er ogs\xc3\xa5 navnet p\xc3\xa5 h\xc3\xb8ydedraget over byen. Tygerberg Mountain Bike Club holder til i dette omr\xc3\xa5det. De er oppsynsmenn i Majik Forest som har flott utsikt og noen morsomme stier. Forstaden ligger omtrent 25 km fra sentrum av Cape Town.\n_START_SECTION_\nHistorie\n_START_PARAGRAPH_\nNederlandske og tyske bosettere som slo seg ned i Cape-regionen fra 1652, oppkalte \xc3\xa5sen \xc2\xabTigerberg\xc2\xbb etter det stripete og spraglete inntrykket de fikk av den gamle vegetasjonen her, selv om det fantes en rekke store rovdyr i omr\xc3\xa5det p\xc3\xa5 den tiden, men ingen tigre._NEWLINE_I 1996 ble de seks bydelene Bellville, Durbanville, Goodwood, Parow, Khayelitsha og Mfuleni sl\xc3\xa5tt sammen til City of Tygerberg.\n_START_SECTION_\nInfrastruktur\n_START_PARAGRAPH_\nEn del av \xc3\xa5sen er utpekt som et naturreservat, Tygerberg Nature Reserve. I Tygervalley finnes et nyetablert boligomr\xc3\xa5de med kunstige innsj\xc3\xb8er og flere restauranter, modellert etter Victoria & Alfred Waterfront i Cape Town og kjent som Tygervalley Waterfront. I n\xc3\xa6rheten ligger ogs\xc3\xa5 det store kj\xc3\xb8pesenteret Tygervalley Shopping Centre._NEWLINE_S\xc3\xb8r for Tygerberg ligger Tygerberg sykehus. Det er et universitetssykehus tilknyttet Universitetet i Stellenbosch. I campusen er det ogs\xc3\xa5 flere boliger og et studentsentrum med spisesal._NEWLINE_Sammen med Bellville tilh\xc3\xb8rer City of Tygerberg campusen til University of the Western Cape (UWC).'